Sodba Sodišča (peti senat) z dne 11. januarja 2024 (predlog za sprejetje predhodne odločbe High Court – Irska) – Friends of the Irish Environment CLG/Minister for Agriculture Food and the Marine, Irlande, Attorney General
(Zadeva C-330/221, Friends of the Irish Environment (Ribolovne možnosti nad nič))
(Predhodno odločanje – Skupna ribiška politika – Ohranjanje virov – Celotni dovoljeni ulovi (TAC), ki se uporabljajo za staleže trske na zahodu Škotske in v Keltskem morju, staleže mola v Irskem morju in staleže morske plošče v južnem Keltskem morju – Uredba (EU) 2020/123 – Priloga IA – TAC nad nič – Iztek obdobja uporabe – Presoja veljavnosti – Uredba (EU) št. 1380/2013 – Člen 2(2), drugi pododstavek – Cilj doseči stopnjo izkoriščanja, ki omogoča največji trajnostni donos za vse staleže najpozneje do leta 2020 – Členi 2, 3, 9, 10, 15 in 16 – Socialno-ekonomski cilji in cilji na področju zaposlovanja – Najboljše razpoložljivo znanstveno mnenje – Obveznost iztovarjanja – Mešani ribolov – Vrste, ki omejujejo ribolov – Uredba (EU) 2019/472 – Členi od 1 do 5, 8 in 10 – Ciljni staleži – Prilov – Popravni ukrepi – Diskrecijska pravica)
Jezik postopka: angleščina
Predložitveno sodišče
High Court
Stranke v postopku v glavni stvari
Tožeč stranka: Friends of the Irish Environment CLG
Tožene stranke: Minister for Agriculture Food and the Marine, Irlande, Attorney General
Izrek
Pri preučitvi drugega vprašanja za predhodno odločanje ni bil ugotovljen noben element, ki bi lahko vplival na veljavnost Priloge IA k Uredbi Sveta (EU) 2020/123 z dne 27. januarja 2020 o določitvi ribolovnih možnosti za leto 2020 za nekatere staleže rib in skupine staležev rib, ki se uporabljajo za vode Unije in za ribiška plovila Unije v nekaterih vodah zunaj Unije v delu, v katerem je ta priloga za leto 2020 določila celotne dovoljene ulove (TAC) za trsko (Gadus morhua), prvič, na območju 6a ter v vodah Evropske unije in mednarodnih vodah območja 5b vzhodno od 12° 00′ O (COD/5BE6A), in drugič, na območjih 7b, 7c, od 7e do 7k, od 8 do 10 ter v vodah Unije območja Odbora za ribištvo za vzhodni srednji Atlantik (CECAF) 34.1.1 (COD/7XAD34), za mola (Merlangius merlangus) na območju 7a (WHG/07A) in za morsko ploščo (Pleuronectes platessa) na območjih 7h, 7j in 7k (PLE/7HJK).
____________
1 UL C 284, 25.7.2022.